Author: MZV SR

I N F O R M Á C I A

o realizácii a stave malých projektov trilaterálnej spolupráce 
Slovenskej republiky, Maďarskej republiky a Rakúskej republiky podporených 
zo štátneho rozpočtu v roku 2002

Projekt č. 1

Dopad integrácie do EÚ na poľnohospodárstvo a rozvoj vidieka – očakávania Slovenska a Maďarska a skúsenosti Rakúska 

Predkladateľ: Ministerstvo pôdohospodárstva SR

Riešiteľ: Agroinštitút Nitra

Ciele stanovené pri predložení projektu: 
-	prezentácia súčasného stavu v oblasti poľnohospodárstva a rozvoja vidieka v zúčastnených krajinách;
-	výmena skúseností s realizáciou národných plánov rozvoja vidieka;
-	prezentácia súčasného stavu integračného procesu Slovenska a Maďarska do EÚ v oblasti poľnohospodárstva a rozvoja vidieka;
-	odovzdanie skúseností integračného procesu z Rakúska;
-	podpora nadviazania kontaktov a spolupráce medzi subjektami zainteresovanými do rozvoja vidieka v prihraničných regiónoch;
-	zabezpečenie platformy na výmenu názorov a diskusiu pre účastníkov workshopu.

Predpokladané nástroje na dosiahnutie cieľov: 
-	príprava a realizácia trilaterálneho workshopu: „Dopad integrácie do EÚ na poľnohospodárstvo a rozvoj vidieka. Očakávania Slovenska a Maďarska, skúsenosti Rakúska“;
-	príprava a realizácia sprievodnej akcie workshopu „Vianočný trojuholník“;
-	tvorba riadiaceho výboru projektu.

Skutočná realizácia projektu:
-	projekt sa realizoval formou pracovných stretnutí v Nitre, v Budapešti v Maďarsku a v Zistersdorfe v Rakúsku. Detailne sa analyzovala a porovnávala situácia v oblasti integrácie do európskych štruktúr a došlo k výmene skúseností, súvisiacich s problematikou týkajúcou sa informovanosti vidieckej verejnosti o vstupe Slovenska a Maďarska do Európskej únie;
-	výsledkom trilaterálnej  spolupráce boli nasledovné aktivity: workshop „Dopad integrácie do EÚ na poľnohospodárstvo a rozvoj vidieka - Očakávania Slovenska a Maďarska, skúsenosti Rakúska“, ktorý sa konal dňa 11. decembra 2002 v Agroinštitúte v Nitre - prednášky boli orientované na stratégie rozvoja vidieka jednotlivých krajín,  na úlohy súvisiace s trvaloudržateľným rozvojom, na úlohy vládnych, mimovládnych a záujmových organizácií a na predstavenie výsledkov úspešných projektov z oblasti rozvoja vidieka;
-	sprievodnou akciou trilaterálneho workshopu bol 10. ročník vianočných výstavno-predajných trhov „Vianočný trojuholník“, na ktorom sa predstavili vystavovatelia a remeselníci. Vystavované komodity – ľudovo-remeselné výrobky: drevorezbárske výrobky, vianočné väzby, včelárske produkty, liečivé rastliny, pekárenské a cukrárske výrobky.
-	zámerom projektu bolo aj vytvorenie Výkonného výboru. Výkonný výbor bol zložený zo zástupcov inštitúcií zainteresovaných do predmetnej problematiky zo Slovenska /MP SR, Slovenská poľnohospodárska a potravinová komora a Agentúra pre rozvoj vidieka, Vidiecky parlament, Agroinštitút Nitra/, Maďarska a Rakúska. Zasadnutie sa konalo v Agroinštitúte Nitra dňa 28.októbra 2002 za účasti 12 zástupcov zainteresovaných inštitúcií. 

Naplnenie trojstranného charakteru projektu:
-	naplnený – aktívna účasť oboch partnerov;
-	Slovenská republika – Agroinštitút Nitra, Ministerstvo pôdohospodárstva SR, Slovenská poľnohospodárska komora, Agentúra pre rozvoj vidieka, Slovenská agentúra životného prostredia, Občianské združenie OZVENY, VOKA a iné;
-	Rakúska republika – Weinviertel Management Zistersdorf, Mecca – poradenstvo pre životné prostredie, Agrar Plus, Prezídium poľnohospodárskych komôr,  Národná rada Rakúskej republiky;
-	Maďarská republika - Ministerstvo poľnohospodárstva a rozvoja vidieka, Ministerstvo životného prostredia a vodného hospodárstva, Budapeštianska agrárna komora;
-	prínosom spolupráce bola výmena skúseností a poznatkov v oblasti európskej integrácie a nadviazanie ďalšej spolupráce medzi inštitúciami rovnakého zamerania. 

Čerpanie pridelených finančných prostriedkov:
-	uznesením vlády SR č. 1303 z 4. decembra 2002 bola na realizáciu projektu č. 1 pridelená suma 280 060, - Sk. v členení:
-	bežné výdavky – 280 060, - Sk
-	kapitálové výdavky – 0, - Sk;
-	pridelené finančné prostriedky boli čerpané v súlade s rozpočtovými pravidlami v sume 280 060,- Sk; 
-	zostatok vrátený do štátneho rozpočtu:  0,- Sk 

Projekt č. 2

Medzinárodná súťaž a výstava „Ochrana prírody a kultúrneho dedičstva v karikatúre 2003“

Predkladateľ: Ministerstvo životného prostredia SR

Riešiteľ: Slovenské banské múzeum Banská Štiavnica

Ciele stanovené pri predložení projektu: 
-	výchova širokej verejnosti k ochrane a zlepšovaniu stavu životného prostredia v SR i v zúčastnených krajinách Maďarsku a Rakúsku;
-	prispenie k naplneniu jednej zo základných environmentálnych výchovných úloh Ministerstva životného prostredia SR a Slovenského banského múzea, ako aj Ministerstva kultúry SR v ochrane kultúrneho dedičstva;
-	predstavenie tvorby domácich a medzinárodných karikaturistov zameranej na ochranu prírody a kultúrneho dedičstva a predstavenie detskej karikaturistickej tvorby;

Predpokladané nástroje na dosiahnutie cieľov: 
-	vyhlásenie medzinárodnej súťaže v kategóriách ochrana prírody, ochrana kultúrneho dedičstva a súťaže detských autorov a jej vyhodnotenie;
-	realizácia výstavy Ochrana prírody a kultúrneho dedičstva v Slovenskej republike, Rakúskej republike a Maďarskej republike     
-	usporiadanie sprievodných podujatí pre deti, mládež a širokú verejnosť na Slovensku, v Maďarsku a Rakúsku;
-	vydanie katalógu.

Skutočná realizácia projektu:
-	v januári 2003 bol vyhlásený II. ročník medzinárodnej súťaže Ochrana prírody a kultúrneho dedičstva v karikatúre – Banská Štiavnica 2003 v dvoch kategóriách: Ochrana prírody a Ochrana kultúrneho dedičstva, ako aj súťaž detí do 15 rokov;
-	do súťaže bolo prihlásených 201 karikaturistických prác od 63 autorov z 15 krajín. Do súťaže detí bolo prihlásených 41 prác od 30 autorov zo Slovenska;
-	zasadnutie medzinárodnej poroty sa uskutočnilo dňa 5. 6. 2003 v SBM – Galérii Jozefa Kollára v Banskej Štiavnici. Výsledky súťaže boli vyhlásené 6. júna na otvorení výstavy,  zverejnené v médiách a na internete;
-	Slovenské banské múzeum zrealizovalo zo súťažných  karikaturistických prác II. ročník medzinárodnej súťažnej výstavy a XV. ročník slovenskej výstavy Ochrana prírody a kultúrneho dedičstva v karikatúre Banská Štiavnica 2003. Výstava bola realizovaná v priestoroch SBM – Galérii Jozefa Kollára od 6. júna 2003 do 31.augusta 2003.
-	Slovenské banské múzeum vydalo  katalóg, ktorý vyšiel v slovenskom a anglickom jazyku s farebnými reprodukciami na 36 stranách. Katalóg bude slúžiť i pre reinštalácie výstav v Theater Brett vo Viedni, v Nyugat – Magyarországi Egyetem, Erdömérnöki Kar, Erdészeti, Faipari és Földméréstörténeti Gyüjtemény v Šoproni a v Oravskej galérii v Dolnom Kubíne;

Naplnenie trojstranného charakteru projektu:
-	naplnený – aktívna účasť oboch partnerov;

-	Slovenská republika:  Slovenské banské múzeum v Banskej Štiavnici, MŽP SR, MK SR, Mesto Banská Štiavnica a Základná organizácia Slovenského zväzu ochrancov prírody a krajiny Sitno pod záštitou ministra životného prostredia SR a ministra kultúry SR;
-	Rakúska republika: Theater Brett, Wien – výstava je inštalovaná od 19.9. do 10.11. 2003;
-	Maďarská republika: Nyugat-Magayarországi Egyetem, Erdömérnöki Kar, Erdészeti, Faipari és Földméréstörténeti Gyüjtemény, Sopron (výstava bude inštalovaná od 12.12.2003 do 28.2.2004;
-	partneri v Maďarsku a Rakúsku sa podieľali na realizovaní výstavy a zabezpečili jej prevádzku, rozpošlú pozvánky na otvorenie výstavy, pripravia vernisáž za účasti rakúskych i maďarských karikaturistov a zabezpečia medializáciu podujatia v Maďarsku a v Rakúsku. 

Čerpanie pridelených finančných prostriedkov:
-	uznesením vlády SR č. 1303 z 4. decembra 2002 bola na realizáciu projektu č. 2 pridelená suma 300 000, - Sk. v členení:
-	bežné výdavky – 300 000, - Sk
-	kapitálové výdavky – 0, - Sk;
-	pridelené finančné prostriedky boli čerpané v súlade s rozpočtovými pravidlami v sume 300 000,- Sk; 
-	zostatok vrátený do štátneho rozpočtu:  0,- Sk 

 

 

Projekt č. 3

Terénny seminár – „Ekodedina“

Predkladateľ: Ministerstvo životného prostredia SR

Riešiteľ: Ústav krajinnej ekológie SAV Bratislava

Ciele stanovené pri predložení projektu: 
- výmena skúseností s implementáciou trvalo udržateľného rozvoja a podpora pri budovaní modelových ekologických sídiel vidieckeho charakteru (Ekodedín). Za modelové územia boli vybrané tri  vidiecke sídla: Suchá nad Parnou (Slovensko), Gömörszölös (Maďarsko) a Gasen (Rakúsko);

Predpokladané nástroje na dosiahnutie cieľov: 
-	organizácia výmenného terénneho semináru do modelových sídelných lokalít: tri vidiecke sídla, v ktorých bola spracovaná a následne sa implementuje lokálna Agenda 21 s cieľom zabezpečenia trvalo udržateľného rozvoja sídiel;

Skutočná realizácia projektu:
-	realizácia kurzu v Rakúsku dňa 13. 12. 2002. Cieľom terénneho kurzu „Ekodedina Gasen“ v Rakúsku bolo oboznámiť sa s využitím alternatívnych foriem energie v horskej oblasti Štajerska a s implementáciou princípov TUR na lokálnej úrovni;
-	realizácia terénneho kurzu v Maďarsku v dňoch 26.–27. mája 2003. Cieľom Terénneho kurzu „Ekodedina Gömörsölös“ v Maďarsku bola výmena environmentálnych poznatkov v oblasti tradičných foriem poľnohospodárstva (vinohradníctva, záhradkárstva, agroturistiky a pod.) a oboznámenie sa s možnosťami  implementácie princípov trvalo-udržateľného rozvoja v poľnohospodársky využívanej krajine;
-	účastníci zo slovenskej strany prezentovali skúsenosti s implementáciou trvalo udržateľného rozvoja obce Suchá nad Parnou – prezentovaná bola štúdia Lokálna Agenda 21, skúsenosti s praktickou realizáciou ekologických sietí –tvorba modelového biocentra a biokoridoru;
-	cieľovými skupinami účastníkov terénneho kurzu boli: odborníci z oblasti trvalo udržateľného rozvoja - ÚKE SAV, SAŽP SR, pobočka Trnava a KÚ v Trnave, zástupcovia samosprávy, výchovno-vzdelávacích organizácií,  záujmových a mimovládnych organizácií pôsobiacich v území zapojených do procesu implementácie, 

Naplnenie trojstranného charakteru projektu:
-	naplnený – aktívna účasť oboch partnerov;
-	Slovenská republika: Ústav krajinnej ekológie SAV;
-	Rakúska republika: Step – Rudolf Pessl, Gemeinde Gasen;
-	Maďarská republika: Ecological Institue for Sustainable Development;
-	zahraniční partneri zabezpečili pre účastníkov zo Slovenska  odbornú náplň terénneho kurzu, propagačné materiály a zúčastnili sa prezentácie o skúsenostiach s implementáciou trvalo udržateľného rozvoja v obci Suchá nad Parnou. Zároveň zahraniční účastníci participovali na príprave nových spoločných projektov; 
-	výsledkom  realizácie projektu je spoločná príprava dvoch projektov v rámce PHARE CBC, ktoré  v tomto období pripravujú spoluriešiteľské  organizácie pre výzvy na rok 2003, a to v rámci rakúsko-slovenskej spolupráce projekt „Učíme sa navzájom“ a v rámci maďarsko-slovenskej spolupráce projekt „Učíme sa v prírode“

Čerpanie pridelených finančných prostriedkov:
-	uznesením vlády SR č. 1303 z 4. decembra 2002 bola na realizáciu projektu č. 3 pridelená suma 292 855, - Sk. v členení:
-	bežné výdavky – 292 855, - Sk
-	kapitálové výdavky – 0, - Sk;
-	pridelené finančné prostriedky boli čerpané v súlade s rozpočtovými pravidlami v sume 292 855,- Sk; 
-	zostatok vrátený do štátneho rozpočtu:  0,- Sk 

Projekt č. 4

8. ročník Košických folklórnych dní

Predkladateľ: Ministerstvo kultúry SR

Riešiteľ: Košické folklórne štúdio, Košice

Ciele stanovené pri predložení projektu: 
-	organizácia podujatia s veľkou účasťou divákov a medzinárodnou spoluprácou, ktoré jednoznačne obohatí kultúrny život v Košiciach i v celom regióne;
-	účasť zahraničných kolektívov má byť platformou, na ktorej sa môže začať ďalšia spolupráca aj v iných kategóriách a odvetviach; 

Predpokladané nástroje na dosiahnutie cieľov: 
-	usporiadanie folklórneho podujatia a sprievodných aktivít, ktoré sú príležitosťou na predstavenie rozmanitosti a rôznorodosti európskych kultúr, ale zároveň poukazujú na ich spoločné prvky a črty;
-	divák by mal mať možnosť bližšie spoznať slovenskú tradičnú a ľudovú kultúru a porovnať ju s kultúrami susedných  krajín;
-	podujatie by malo ponúknuť širší pohľad na kultúrne dedičstvo a potreby jeho ochrany a zachovávania;
-	mal by byť vytvorený priestor a príležitosť na priame zapojenie sa školskej mládeže a verejnosti do spoznávania rôznych prejavov národných kultúr, ako aj priameho empirického kontaktu s nimi /škola tanca, škola spevu/;

Skutočná realizácia projektu:
-	podujatie bolo priebežne organizované v mesiacoch október a november 2002 (pozn.: vzhľadom na posun v predkladaní a schvaľovaní návrhov malých trilaterálnych projektov bol projekt zrealizovaný pred kompletným schválením vládou SR, a to vďaka ústretovosti zainteresovaných osôb a inštitúcií. Finančné prostriedky boli pridelené dodatočne);
-	tejto akcie sa zúčastnilo celkovo 9 mládežníckych, 5 detských súborov z Košíc i celého Slovenska, muzikanti pôsobiaci pri Základných umeleckých školách v Košiciach a v tomto ročníku aj hosťujúce kolektívy z Maďarska – Kéve a Rakúska – Mürztaler tanzlmusl;
-	podujatie prebiehalo vo forme výchovných koncertov, hudobno-speváckych programov, súťaží a výstav; 

Naplnenie trojstranného charakteru projektu:
-	naplnený – aktívna účasť oboch partnerov;
-	Slovenská republika:  Košické folklórne štúdio
-	Rakúska republika: Volkskultur Österreichs, Viedeň
-	Maďarská republika: . Ács Károly Müvelödési Központ, Ráckev
-	v oblasti tradičnej a ľudovej kultúry sú naplánované ďalšie stretnutia v roku 2003 v mestečku Rackeve v Maďarsku a v roku 2004 vo Viedni v Rakúsku;

Čerpanie pridelených finančných prostriedkov:
-	uznesením vlády SR č. 1303 z 4. decembra 2002 bola na realizáciu projektu č. 4 pridelená suma 300 000, - Sk. v členení:
-	bežné výdavky – 300 000, - Sk
-	kapitálové výdavky – 0, - Sk;
-	pridelené finančné prostriedky boli čerpané v súlade s rozpočtovými pravidlami v sume 300 000,- Sk; 
-	zostatok vrátený do štátneho rozpočtu:  0,- Sk 

Projekt č. 5

Kultúrne a spoločenské podujatia „Susedia susedom“ – festival, výstavy v rámci podujatia Slávnosti kapusty – Deň zelá 2002

Predkladateľ: Bratislavský samosprávny kraj

Riešiteľ: Mesto Stupava, Mestské kultúrne stredisko 

Ciele stanovené pri predložení projektu: 
-	podujatie už v šiestom ročníku a svojou návštevnosťou cca 6 000 osôb denne je významným podujatím regionálneho charakteru. Festival je prehliadkou amatérskych a profesionálnych folklórnych súborov z regiónu so sprievodnými podujatiami, akými sú tematické a výtvarnícke výstavy;
-	prostredníctvom miestnych a regionálnych médií v partnerských krajinách realizovať informačnú kampaň o tomto trilaterálnom stretnutí s prezentáciou zúčastnených partnerov. a predpokladom pokračovania vzájomnej výmeny informácií i po tomto podujatí;

Predpokladané nástroje na dosiahnutie cieľov: 
-	organizácia medzinárodného festivalu v rámci tradičného podujatia Slávnosti kapusty  Deň zelá 2002 v dňoch 4.-6.10. 2002;
-	propagácia v Rakúsku a účasť rakúskych hostí na podujatí (cykloturistický výlet, autobusový zájazd predstaviteľov samosprávy, spolkov a záujmových združení);
-	prezentácia videofilmu  Magna via – Stupava a okolie (nemecká verzia);
-	výstavy na Deň zelá v Rakúsku Orth/Donau, Eckartsau;
-	kultúrna výmena – účasť rakúskych a maďarských súborov na festivale

Skutočná realizácia projektu:
-	festival bol zorganizovaný v stanovenom termíne za účasti, v rámci kultúrnej výmeny, súboru z maďarského Šopronu, divadelného súboru z rakúskeho Weikendorfu;
-	prezentáciu videofilmu realizoval rakúsky partner a v rámci propagácie podujatia sa zúčastnili slovenské súbory vystúpení v Rakúsku (Orth/Donau); 
-	okrem účasti domácich súborov sa na festivale predstavil folklórny súbor Testvériség táncegyuttes z Maďarskej republiky;
-	paralelne sa v  Stupave uskutočnila propagačná výstava Nationalpark Donau-Auen;

Naplnenie trojstranného charakteru projektu:
-	naplnený – aktívna účasť oboch partnerov;
-	Slovenská republika:  Mesto Stupava, Mestské kultúrne stredisko
-	Rakúska republika: Mesto Viedeň
-	Maďarská republika: Mesto Šopron
-	spolupráca s partnermi sa realizovala pri propagácii podujatia, pri spoločnej príprave programu festivalu, dohode o kultúrnej výmene;
-	festival sa uskutoční aj v tomto roku, v termíne 3.-5. 10. 2003, za opätovnej účasti zahraničných partnerov partneri sa ho opäť zúčastnia;
-	slovenské súbory dostali pozvanie účinkovať na maďarských a  rakúskych  festivaloch

Čerpanie pridelených finančných prostriedkov:
-	uznesením vlády SR č. 1303 z 4. decembra 2002 bola na realizáciu projektu č. 5 pridelená suma 277 462, - Sk. v členení:
-	bežné výdavky – 277 462, - Sk
-	kapitálové výdavky – 0, - Sk;
-	pridelené finančné prostriedky boli čerpané v súlade s rozpočtovými pravidlami v sume 277 462,- Sk; 
-	zostatok vrátený do štátneho rozpočtu:  0,- Sk 

Projekt č. 6

Dlažba ako symbol križovatky a komunikácie – Pocta strednej Európe

Predkladateľ: Magistrát hl. mesta Bratislavy

Riešiteľ: Galéria mesta Bratislavy

Ciele stanovené pri predložení projektu: 
-	nadviazanie na cyklus výstav „ Archeologické pamiatky a súčasnosť“, z ktorej jedna už bola motivovaná témou križovatiek, tento krát so zapojením miest Bratislava, Graz a Györ;
-	základný motív: dejinná kultúrna podstata strednej Európy, teda aj Bratislavy, je založená na princípe, ktorý vychádza z princípu križovatiek. Ak je križovatka nositeľom základného podobenstva kultúry strednej Európy, tak jej základný prvok – dlažba - je jej zosobnením;
-	pozitívum celého projektu - skutočnosť, že deväť umeleckých diel bude natrvalo usadených v dlažbách troch blízkych miest a budú tak maximálne prístupné verejnosti aj v budúcnosti a zároveň budú dokumentovať duchovnú spriaznenosť týchto troch miest.

Predpokladané nástroje na dosiahnutie cieľov: 
-	týchto deväť umeleckých diel natrvalo usadených v dlažbách troch blízkych miest bude maximálne prístupných verejnosti aj v budúcnosti, a zároveň zdokumentujú spriaznenosť týchto troch miest. Tým, že sú realizované v bronze, je zaručená ich odolnosť  aj voči dopravným prostriedkom, a zároveň sú chránené voči prípadným vandalom;
-	vydanie katalógu, ktorý vo fotografickej podobe zmapuje osadené umelecké diela;

Skutočná realizácia projektu:
-	kurátori múzeí a galérií z uvedených miest vyzvali v októbri 2002 troch významných výtvarníkov z každého mesta, bez nároku na honorár, aby vytvorili model v sadre pre tento projekt. Z každého tohto modelu boli zrealizované tri bronzové odliatky, ktoré boli osadené do dlažby zúčastnených miest na dobu 99 rokov;
-	v Bratislave sú diela osadené na Františkánskom námestí až po Tatra banku, začiatok Hlavného námestia. Diela sú odliate z bronzu a  majú rozmery 70 x 50 cm. Tak isto  budú uložené aj v Györi a Grazi. Každé mesto bude mať  uložené vo svojom centre diela od 9 významných umelcov týchto troch miest. Takto zrealizovaný projekt sa stal zároveň pre obyvateľov a návštevníkov časovo neobmedzene prístupnou galériou;
-	diela boli v Bratislave uložené počas prvého májového týždňa a slávnostná vernisáž sa konala 9. mája 2003, za prítomnosti kurátorov a autorov z Maďarskej a Rakúskej republiky. V Grazi a Györi budú diela osadené koncom septembra 2003;

Naplnenie trojstranného charakteru projektu:
-	naplnený – aktívna účasť oboch partnerov;
-	Slovenská republika: Galéria mesta Bratislavy 
-	Rakúska republika: Cultural City Network Graz
-	Maďarská republika: Városi Művészeti Múzeum Győr
-	projekt bol úspešným pokračovaním cyklu osadenia umeleckých diel do dlažby mesta, tento krát so zahraničnou účasťou
Čerpanie pridelených finančných prostriedkov:
-	uznesením vlády SR č. 1303 z 4. decembra 2002 bola na realizáciu projektu č. 6 pridelená suma 297 000, - Sk. v členení:
-	bežné výdavky – 297 000, - Sk
-	kapitálové výdavky – 0, - Sk;
-	pridelené finančné prostriedky boli čerpané v súlade s rozpočtovými pravidlami v sume 297 000,- Sk; 
-	zostatok vrátený do štátneho rozpočtu:  0,- Sk 

Projekt č. 7

Kultúrna a športová výmena Rača – Gols - Kesztölc

Prekladateľ projektu: Bratislavský samosprávny kraj, Bratislava
	
Riešiteľ projektu: Mestská časť Bratislava-Rača

Ciele stanovené pri predložení projektu:
    - kultúrne a spoločenské aktivity zamerané na posilňovanie pocitu historickej    
      spolupatričnosti a budovanie otvorenej občianskej spoločnosti;
    - využitie rovnakého profesijného zamerania obyvateľov, t.j.vinohradníctva a vinárstva na 
       vzájomné zblíženia, komunikáciu, prezentáciu vína a šírenie osvety;
    - propagácia kultúrneho a humánneho potenciálu
 
Predpokladané nástroje na dosiahnutie cieľov:
    - organizovanie spoločných profesijných vinárskych stretnutí ako napr. Račianska 
       ochutnávka vín spojená s neformálnymi rozhovormi vinárov z Golsu, Kesztölcu a Rače;
    - účasť na Golser Volkfeste;
    - ukážky producentov vína, prezentácie vinárov;
    - organizovanie odborných seminárov s vinárskou tematikou v súčinnosti so združením 
       Malokarpatská vínna cesta;
    - organizovanie vzájomných kultúrnych a športových podujatí v priebehu roka

Skutočná realizácia projektu:
-	september 2002 - vinobranie v Rači za účasti vinárov z Golsu a Kesztölcu a účasť delegácie z Rače na vinobraní v Kesztölci;
-	október 2002- pracovné stretnutie učiteľov z Golsu v Bratislave;
-	november 2002 - stretnutie riaditeľov a zástupcov  škôl, Svätomartinské požehnanie vína a Deň otvorených pivníc;
-	december 2002 - na zákl.škole Tbiliská v Rači stretnutie  žiakov z Hauptschule a Volkschule v Golse so žiakmi miestnej školy na spoločnom kultúrnom vystúpení;
-	február 2003 - podujatie  rodičov a učiteľov z Golsu;
-	apríl 2003 - na pozvanie starostu obce Gols návšteva zástupcu starostu a predsedu           Vinohradníckeho spolku na otvorení vinárskeho múzea za účasti hostí z Maďarska;
-	máj 2003 - súťaž “Sicherheits Olympiade” v rakúskom Neudorfli za účasti žiakov zo ZŠ Tbiliská  a Golsu a hodová ochutnávka vín so slávnostnou recepciou za  účasti vinárov z Golsu a Kesztölczu;
-	jún 2003 - letná akadémia pre žiakov a učiteľov v Golse

Naplnenie trojstranného charakteru projektu:
-	naplnený – aktívna účasť oboch partnerov;
-	Slovenská republika: Mestská časť Rača
-	Rakúska republika: zástupcovia miestnej samosprávy, členovia vinárskeho spolku, žiaci a študenti základnej a ľudovej školy z Golsu; 
-	Maďarská republika: zástupcovia miestnej samosprávy, členovia vinárskeho spolku, žiaci a študenti základnej a ľudovej školy z Kesztölcu;
-	prínosom je prehĺbenie partnerskej spolupráce samospráv a obyvateľstva miest, zlepšenie vzájomnej výmeny informácií o aktivitách profesných a záujmových skupín z oblasti školstva a vinárstva a nadviazanie priateľských  kontaktov medzi študentskou mládežou z partnerských miest.

Čerpanie pridelených finančných prostriedkov:
-	uznesením vlády SR č. 1303 z 4. decembra 2002 bola na realizáciu projektu č. 7 pridelená suma 130 000, - Sk. v členení:
-	bežné výdavky – 130 000, - Sk
-	kapitálové výdavky – 0, - Sk;
-	pridelené finančné prostriedky boli čerpané v súlade s rozpočtovými pravidlami v sume 128 268,20,- Sk; 
-	zostatok vrátený do štátneho rozpočtu: 1731,80,- Sk 

  

Projekt č. 8

Alternatívne cesty komunikácie trojuholníka partnerských miest Pezinok - Neusiedl am See - Mosonmagyaróvár

Prekladateľ projektu: Bratislavský samosprávny kraj, Bratislava

Riešiteľ projektu: Mesto Pezinok

Ciele stanovené pri predložení projektu:
-	počas výstavy Slovakiatour 2003 nej sa v spoločnej expozícii  prezentovali všetky tri mestá prostredníctvom pracovníkov svojich informačných centier a prospektov svojich miest, pre spoločný Kalendár podujatí dodali jednotlivé mestá podklady a pri cyklomaratóne si jednotlivé mestá plnili hostiteľskú úlohu na úseku trate vedúcom po ich domovskej krajine

Predpokladané nástroje na dosiahnutie cieľov:
-	prezentácia 3 partnerských miest v spoločnej expozícii na medzinárodnej výstave cestovného ruchu Slovakiatour 2003 v Bratislave;
-	vydanie spoločného Kalendára podujatí poriadaných v trojici partnerských miest v roku 2003 (v slovenčine, nemčine, maďarčine) – v tlačenej i elektronickej podobe (na web stránke mesta Pezinok);
-	prepojenie partnerských miest značenými cyklotrasami mimo hlavných komunikácií s napojením na už existujúcu Dunajskú cyklotrasu

Skutočná realizácia projektu: 
-	január 2003 - prezentácia 3 partnerských miest v spoločnej expozícii na medzinárodnej výstave cestovného ruchu Slovakiatour 2003 v Bratislave a dohoda o pokračovaní tejto spolupráce aj  v budúcich rokoch;
-	vydanie spoločného Kalendára podujatí poriadaných v troch partnerských mestách v roku 2003 (v slovenčine, nemčine, maďarčine) – v tlačenej podobe i na web stránke 
Pezinka;
-	jún 2003 - zorganizovanie 1. ročníka cyklomaratónu spájajúceho Pezinok - Mosonmagyaróvár - Neusiedl am See a k nemu vydanie prospektu (mapa trasy s jej itinerárom – v slovenčine, nemčine, maďarčine);

Naplnenie trojstranného charakteru projektu:
-	naplnený – aktívna účasť oboch partnerov;
-	Slovenská republika: Mesto Pezinok
-	Rakúska republika: Mesto Neusiedl am See
-	Maďarská republika: Mosonmagyaróvár
-	prezentácia Pezinka ako mesta, ktoré je schopné komunikovať so zahraničnými partnermi;
-	zlepšenie vzájomnej informovanosti obyvateľov partnerských miest o dianí u susedov;
-	vytvorenie nového produktu cestovného ruchu, resp. programu pre využitie voľného času
      (cyklotrasy);

       

Čerpanie pridelených finančných prostriedkov:
-	uznesením vlády SR č. 1303 z 4. decembra 2002 bola na realizáciu projektu č. 8 pridelená suma 295 000, - Sk. v členení:
-	bežné výdavky – 295 000, - Sk
-	kapitálové výdavky – 0, - Sk;
-	pridelené finančné prostriedky boli čerpané v súlade s rozpočtovými pravidlami v sume 248 751,90, - Sk; 
-	zostatok vrátený do štátneho rozpočtu: 46 248,10,- Sk 

Projekt č. 9

Spolupráca hudobných telies TRIOLA 

Predkladateľ projektu: Trnavský samosprávny kraj, Trnava 

Riešiteľ projektu: Západoslovenské múzeum v Trnave
										
Ciele stanovené pri predložení projektu:
-	rozvíjať spoluprácu na poli hudobnej kultúry v rámci partnerského trojuholníka Gänserndorf – Trnava – Ostrihom;
-	oboznamovať cieľové skupiny s potenciálom kultúrnych zdrojov v susedných krajinách;
-	podnietiť vzájomnú potrebu oboznamovať sa s kultúrou krajín a mentalitou občanov susedných krajín; 

Predpokladané nástroje na dosiahnutie cieľov:
-	príprava, naštudovanie a uvádzanie verejných koncertných programov v spolupráci s Trnavským komorným orchestrom, Philharmonie Marchfeld Gänserndorf a Esztergomi Monteverdi Chórus;
-	cez univerzálne médium - hudbu - nadviazanie a utuženie osobných kontaktov a sprostredkovanie kontaktov medzi oficiálnymi predstaviteľmi všetkých troch miest (Trnava - Gänserndorf - Ostrihom) a celých regiónov;

Skutočná realizácia projektu: 
-	projekt bol realizovaný v priebehu koncertnej sezóny 2002-2003. V novembri a decembri 2002 prebehli spoločné skúšky a spoločné sústredenie spojeného hudobného telesa na Slovensku pre naštudovanie programu;
-	program bol uvedený 8.12.2002 v Gänserndorfe a 14.12.2002 v Trnave;
-	od februára 2003  - príprava na jarnú sezónu;
-	program bol uvedený 6.4.2003 v Bratislave a 13.4.2003 v Gänserndorfe. Na záver projektu z vlastných zdrojov rakúskej strany bol usporiadaný koncert rakúskeho a slovenského telesa 21.6.2003 na zámku Eckartsau.

Naplnenie trojstranného charakteru projektu 
-	naplnený – aktívna účasť oboch partnerov;
-	Slovenská republika: Trnavský komorný orchester
-	Rakúska republika: Philharmonie Marchfeld Gänserndorf;
-	Maďarská republika: Esztergomi Monteverdi Chórus;
-	kontakty s oboma partnermi sa rozšírili o možnosti perspektívnej spolupráce aj v širšom kontexte z hľadiska záujmu múzejných inštitúcií o prezentáciu našej kultúry, tiež s ponukou naštudovania diel slovenských skladateľov rakúskym telesom;
-	trojstranná spolupráca sa dotkla aj nepriamych príjemcov a podporila záujem o rozvoj priamych kontaktov v turistickom ruchu; 

Čerpanie pridelených finančných prostriedkov:
-	uznesením vlády SR č. 1303 z 4. decembra 2002 bola na realizáciu projektu č. 9 pridelená suma 300 000, - Sk. v členení:
-	bežné výdavky – 300 000, - Sk
-	kapitálové výdavky – 0, - Sk;
-	pridelené finančné prostriedky boli čerpané v súlade s rozpočtovými pravidlami v sume 300 000, - Sk; 
-	zostatok vrátený do štátneho rozpočtu: 0,- Sk 

Projekt č. 10

Medzinárodné stretnutie speváckych zborov pri príležitosti 120. výročia narodenia svetoznámeho hudobného skladateľa Zoltána Kodálya

Predkladateľ projektu: Trnavský samosprávny kraj, Trnava 

Riešiteľ projektu: Maďarský spoločenský a kultúrny zväz na Slovensku - Csemadok
										
Ciele stanovené pri predložení projektu:
-	podpora spolupráce medzi obyvateľmi regiónu Galanty a miest z Maďarska a Rakúska v oblasti kultúry;
-	upriamenie pozornosti širokej verejnosti na život a dielo Zoltána Kodálya, na jeho pedagogické metódy, ktoré sa uplatňujú v hudobnej výchove na celom svete a v neposlednom rade aj na podporu a rozvíjanie spolupráce medzi obyvateľmi miest;
-	upevnenie a udržateľnosť dobrých cezhraničných vzťahov prostredníctvom kultúry; 

Predpokladané nástroje na dosiahnutie cieľov:
-	usporiadanie medzinárodného stretnutia speváckych zborov pri príležitosti 120. výročia narodenia Zoltána Kodályho;
-	súčasťou medzinárodného stretnutia aj medzinárodné sympózium za účasti odborníkov, z domova i zo zahraničia, ako i medzinárodná kvízová súťaž a výstava o živote a diele Zoltána Kodályho pre študentov stredných škôl z krajín trilaterálnej spolupráce;
-	aktivity prístupné pre verejnosť, čím sa vytvára základ pre vybudovanie nových priateľstiev, vznik vzájomnej výmeny informácií a prehĺbi sa poznanie kultúry a histórie troch partnerských štátov; 

Skutočná realizácia projektu: 
-	priebežná realizácia projektu v mesiaci december 2002:
-	16. decembra – slávnostné kladenie vencov k soche a pamätníku Z. Kodálya v Galante
-	17. decembra – slávnostné otvorenie výstavy venovanej životu a tvorbe Z. Kodálya;
-	18. decembra – medzinárodné sympózium – Ady - Kodály – Illyés –traja velikáni maďarskej hudby a vplyv ich práce na Kodályovu tvorbu;
-	18. decembra – zájazdy po stopách Z. Kodálya – Trnava, Nitra;
-	19. decembra – medzinárodná kvízová súťaž – študentov stredných škôl;
-	21. decembra – slávnostné odhalenie pamätnej tabule Z. Kodálya a slávnostný zahajovací koncert;
-	22. decembra – slávnostný vianočný koncert 
-	
Naplnenie trojstranného charakteru projektu 
-	naplnený – aktívna účasť oboch partnerov;
-	Slovenská republika: Csemadok
-	Rakúska republika: Stockerau, Burgenland
-	Maďarská republika: Kecskemét,

Čerpanie pridelených finančných prostriedkov:
-	uznesením vlády SR č. 1303 z 4. decembra 2002 bola na realizáciu projektu č. 10 pridelená suma 300 000, - Sk. v členení:
-	bežné výdavky – 300 000, - Sk
-	kapitálové výdavky – 0, - Sk;
-	pridelené finančné prostriedky boli čerpané v súlade s rozpočtovými pravidlami v sume 300 000, - Sk; 
-	zostatok vrátený do štátneho rozpočtu: 0,- Sk 

 

Projekt č. 11

Interregionálne myslenie – lokálne konanie 

Predkladateľ projektu: Nitriansky samosprávny kraj, Nitra

Riešiteľ projektu: Obec Zemné 
										
Ciele stanovené pri predložení projektu:
-	prezentácia regiónu v trojhraničnom pásme – základ odhalenia spoločných potenciálov pri vytváraní hospodárskej spolupráce;
-	rozvoj kultúrno-hospodárskeho prostredia regiónu;
-	cieľovou skupinou projektu sú neziskové organizácie, samosprávy a občania;

Predpokladané nástroje na dosiahnutie cieľov:
-	organizácia spoločných výchovno-poznávacích aktivít, ktoré zahŕňajú trojstranné stretnutia na tému ”Spolupráca na báze tradícií a  možností – využitie predvstupových fondov na koooperáciu”, medzinárodné fórum s názvom ” Ľuďom, regiónu i prírode”, výstavu ”Okno na EÚ cez objektív občanov”, exkurziu do regiónov projektu;
- komunikácia s verejnosťou –obecná káblová televízia, regionálna televízia, regionálne noviny

Skutočná realizácia projektu: 
-	séria stretnutí a seminárov na jar 2003:
-	29. marca 2003 – stretnutie partnerov  na tému„Spolupráca na báze tradícií a možností“ za účasti –Bana-Bábolna  Kistérség –Petocz Imre, Maďarsko a prof. Max WRACHGO -Europahaus Neumarkt in Steimark;
-	26. apríla 2003 - seminár  „ Jedlik a Európa“s medzinárodnou účasťou  v tematike - Ľuďom, regiónu a prírode (Jedlik Anyánus, vynálezca prvého elektromotora, dal si patentovať vynález SÓDOVEJ VODY, učiteľ benedikt. rádu, rodák obce, veľký cestovateľ, človek, ktorý si svojimi schopnosťami zaslúžil uznanie všetkých troch národov) 
-	27. apríla 2003 – stretnutie rakúskych a maďarských hostí - výmena skúseností s organizátormi;
-	22. mája 2003 – výstava „Okno na  EÚ cez objektív občanov“,  účasť školákov na trojstrannej výstave Slovensko – Rakúsko - Maďarsko - výstava bola otvorená pre návštevníkov do konca júna 2003;

Naplnenie trojstranného charakteru projektu 
-	naplnený – aktívna účasť oboch partnerov;
-	Slovenská republika: Zemné
-	Rakúska republika: Steimark
-	Maďarská republika: Györ, Budapešť
-	upevnili sa vzťahy národnostne príbuzných, ale predsa hranične vzdialených národov, a formou vyhotovených brožúr sa naskytla možnosť širokému okruhu čitateľov oboznámenia sa s našou kultúrou, ľudom a okolitou čarovnou prírodou obce Zemné a Slovenska.

Čerpanie pridelených finančných prostriedkov:
-	uznesením vlády SR č. 1303 z 4. decembra 2002 bola na realizáciu projektu č. 11 pridelená suma 211 000, - Sk. v členení:
-	bežné výdavky – 211 000, - Sk
-	kapitálové výdavky – 0, - Sk;
-	pridelené finančné prostriedky boli čerpané v súlade s rozpočtovými pravidlami v sume 211 000, - Sk; 
-	zostatok vrátený do štátneho rozpočtu: 0,- Sk 

Projekt č. 12

Spoluprácou za obnovu tradícií a hodnôt vidieka

Predkladateľ projektu: Nitriansky samosprávny kraj, Nitra

Riešiteľ projektu: Obec Hokovce 
										
Ciele stanovené pri predložení projektu:
-       medzinárodné stretnutie zástupcov obcí a širokej verejnosti z troch krajín k  prezentácii realizácie obnovy a rozvoja obcí cez nekonvenčné prístupy, napr. programu obnovy dediny;
    -       podpora trvalo udržateľného rozvoja vidieka so zachovaním a obnovou hodnôt našich predkov;
-	prednášanie poznatkov a skúseností zo susedných krajín Maďarska a Rakúska;
-  regionálna spolupráca mikroregiónov a občianskych združení
-	

Predpokladané nástroje na dosiahnutie cieľov:
-	organizácia medzinárodného stretnutia ”Trvalo udržateľný rozvoj vidieka a tradície v integrujúcej sa Európe” pri príležitosti 5. výročia realizácie programu obnovy dediny; 
-	sprievodné podujatia: výstava venovanú programu obnovy dediny - panelová prezentácia; návštevy obcí zapojených do POD na Slovensku a regionálna spolupráca mikroregiónov a občianskych združení;
-  návšteva obce Kemence v Maďarsku

Skutočná realizácia projektu: 
- projekt nebol realizovaný z nasledovných dôvodov:
  -      projekt nemal v konečnom dôsledku krytie z obecného rozpočtu a finančná dotácia projektu zo štátneho rozpočtu nepostačovala;
  -      maďarský partner odstúpil od realizácie pre nevyhovujúce termíny konania akcie;                          
  -   pre nedostatok času už nebolo možné osloviť iného partnera. Pretože sa jednalo o trilaterálnu dohodu za prítomnosti všetkých strán, nebolo možné akciu realizovať.

Naplnenie trojstranného charakteru projektu 
-	nenaplnený – projekt nebol zrealizovaný 

Čerpanie pridelených finančných prostriedkov:
-	uznesením vlády SR č. 1303 z 4. decembra 2002 bola na realizáciu projektu č. 12 pridelená suma 60 000, - Sk. v členení:
-	bežné výdavky – 60 000, - Sk
-	kapitálové výdavky – 0, - Sk;
-	finančné prostriedky neboli čerpané;
-	zostatok vrátený do štátneho rozpočtu: 60 000,- Sk 

Projekt č. 13

Spolupráca hudobných telies

Predkladateľ projektu: Nitriansky samosprávny kraj, Nitra

Riešiteľ projektu: Mestské kultúrne stredisko Komárno 
										
Ciele stanovené pri predložení projektu:
-   prispieť k vzájomnej informovanosti o živote regiónov;
-   posilniť najmä u mladej generácie príslušnosť ku kultúrnemu bohatstvu Európy;
- prostredníctvom koncertnej činnosti hudobných telies podnietiť vzájomnú potrebu spoznávať kultúru krajín a mentalitu občanov;
-  uvedomiť si spoločnú príslušnosť k jednej spoločnej európskej  kultúrnej  vrstve  a podnietiť tak  nadväzovanie  osobných  či pracovných kontaktov a spoločným vystúpením komorných telies podporiť proces integrovania Slovenska do Európskej únie;
-	cieľovou skupinou projektu sú hudobníci /viac ako 85 % sú mladí hudobníci – žiaci a študenti umeleckých škôl/ a návštevníci podujatí;

Predpokladané nástroje na dosiahnutie cieľov:
-	príprava a realizácia koncertných programov, ktoré budú následne uvádzané na Slovensku, v Rakúsku a v Maďarsku;
-	príprava, naštudovanie a uvádzanie koncertných programov 
-	propagácia podujatia, jeho prezentácia v reprezentatívnych priestoroch mesta /regiónu/;
-	vydanie bulletinu a spolupráca s masovo-komunikačnými prostriedkami;
-	výmenné zájazdy žiakov, športovcov a o vystúpenia folklórnych súborov /nitriansky súbor Ponitran, komárňanské súbory Dunaj a Hajós a komáromský súbor Garabonciás/;
-	prezentácia ľudových remeselníkov;

Skutočná realizácia projektu: 
-	spoločné skúšky na Slovensku, v Rakúsku a v Maďarsku, na ktorých prebiehala úzka spolupráca medzi jednotlivými kolektívami, ktorú zároveň sprevádzala výmena skúseností z tejto oblasti;
-  spoločné posedenia všetkých účinkujúcich a organizátorov týchto podujatí, na ktorých sa zhodnocovali jednotlivé vystúpenia u mladej generácie;
- koncertná časť:
- 17. mája 2003 v Komárne - hlavný koncert, sprievodné vystúpenia folklórnych súborov a speváckych zborov na nádvorí Európy;
- 18. mája 2003 v Komárome  (Maďarsko) v kostole Ježišovho srdca;
- 18. júna 2003 v Nitre v Piaristickom kostole sv. Ladislava. Nitrianskemu koncertu predchádzalo popoludňajšie sprievodné vystúpenie na námestí pred Divadlom Andreja Bagara, kde spolu s hosťujúcimi speváckymi zbormi vystúpil aj Mužský spevácky zbor Viedenského hudobného gymnázia z Rakúska; 
- 19. júna 2003 vo Viedni v priestoroch Slovenského inštitútu v Rakúsku.

Naplnenie trojstranného charakteru projektu 
-	naplnený – aktívna účasť oboch partnerov;
-	Slovenská republika: Comorra Komárno
-	Rakúska republika: Orchester Wiener Musikgymnasium, Viedeň 
-	Maďarská republika: Brigetio Komárom

Čerpanie pridelených finančných prostriedkov:
-	uznesením vlády SR č. 1303 z 4. decembra 2002 bola na realizáciu projektu č. 13 pridelená suma 240 000, - Sk. v členení:
-	bežné výdavky – 240 000, - Sk
-	kapitálové výdavky – 0, - Sk;
-	pridelené finančné prostriedky boli čerpané v súlade s rozpočtovými pravidlami v sume 240 000, - Sk; 
-	zostatok vrátený do štátneho rozpočtu: 0,- Sk 

Projekt č. 14

4. ročník medzinárodného futbalového turnaja detí a mládeže Stop fajčeniu 

Predkladateľ projektu: Ministerstvo školstva SR

Riešiteľ projektu: Občianske združenie Stop fajčeniu

Ciele stanovené pri predložení projektu:
•	uskutočniť 4. ročník medzinárodného futbalového turnaja detí a mládeže Stop fajčeniu;
•	propagácia zdravého spôsobu života medzi deťmi a mládežou;
•	rozvoj medzinárodnej spolupráce v oblasti športu, kultúry a turistiky medzi troma zúčastnenými krajinami;
•	nadviazanie kontaktov medzi prihraničnými oblasťami a výmena skúseností v práci s mládežou a využitím športu v prospech prevencie vzniku závislostí.

Predpokladané nástroje na dosiahnutie cieľov:
•	športová časť projektu - príprava a organizácia športového podujatia s predpokladaným počtom 60 zúčastnených mužstiev, súťaž v 4 kategóriách chlapcov a v jednej kategórii dievčat. Účasť mužstiev zo štyroch krajín;
•	spoločenská časť projektu – projekt predpokladal vzájomné návštevy zúčastnených partnerov a prijatie zástupcov zahraničných partnerov  na úrovni Magistrátu hl. m. SR Bratislava a zástupcami mestskej časti Podunajské Biskupice;
•	kultúrna časť projektu – uskutočnenie kultúrnych podujatí počas športového turnaja; 

Skutočná realizácia projektu:
•	športová časť projektu - celkovo sa turnaja zúčastnilo 58 mužstiev z troch krajín s  počtom cca 1.200 účastníkov. Turnaj sa konal na deviatich štadiónoch v štyroch kategóriách chlapcov a v jednej kategórii dievčat. za účasti 5 000 divákov;
•	spoločenská časť projektu – športových a spoločenských podujatí turnaja sa zúčastnili zástupcovia všetkých zúčastnených mužstiev. Na jednotlivých štadiónoch boli vytvorené osobitné priestory pre významných hostí, ktorých privítali starostovia jednotlivých mestských častí, alebo nimi poverení zástupcovia. Osobitne dôležitou bola účasť dvoch poslancov NR SR a zástupcov Slovenského futbalového zväzu,  Slovenského zväzu telesnej kultúry a Kancelárie Svetovej zdravotníckej organizácie v SR;
•	kultúrna časť projektu – na všetkých štadiónoch turnaja sa uskutočnili doprevádzajúce kultúrne podujatia. Boli to vystúpenia detí a mládeže a miestnych súborov - v Dunajskej Lužnej, Malinove, Devínskej Novej Vsi, SDM Domino Trnávka a Slávia Ekonóm;

Naplnenie trojstranného charakteru projektu 
-	naplnený – aktívna účasť oboch partnerov;
-	Rakúska republika: klub ASV Steinburn
-	Maďarská republika: 3 mužstvá
-	Česká republika: 3 mužstvá
-	nadviazanie priamych kontaktov so zárukou ďalšej spolupráce a záujem všetkých  zúčastnených partnerov v projekte pokračovať a pripraviť spoločne 5. ročník turnaja. O turnaj prejavili záujem aj ďalší zahraniční účastníci z Poľska a Ukrajiny. Výsledky a význam turnaja pre kontrolu tabaku boli prezentované na  svetovej konferencii Tabak alebo zdravie v Helsinkách (3.-8. august 2003) a od organizátora majstrovstiev sveta vo futbale hráčov do 21 rokov  v Arabských emirátoch (Katar), ktorý sa uskutočňuje na jeseň  2003, prišla ponuka urobiť osobitnú prezentáciu turnaja. Je to veľké medzinárodné ocenenie a získanie medzinárodnej prestíže. 

Čerpanie pridelených finančných prostriedkov:
-	uznesením vlády SR č. 1303 zo 4. decembra 2002 bola na realizáciu projektu č. 14 pridelená požadovaná suma 298 200, - Sk. v členení:
-	bežné výdavky – 298 200, - Sk
-	kapitálové výdavky – 0, - Sk;
-	pridelené finančné prostriedky boli čerpané v súlade s rozpočtovými pravidlami v sume 298 200, - Sk; 
-	zostatok vrátený do štátneho rozpočtu: 0,- Sk